De wichstigste Eignschoft vo da Spuin is de Induktivität, de vo da Windungszoih, vo de Ohmessungan und vom Materiäu ohhängt. Waun im Spuindroht a Straum fliaßt, dea wos se mit da Zeid ändat, nocha hosd uman Leita umadum an magnetischn Fluss, dea wos se aa mit da Zeid ändat. Nochm Induktiaunsgsetz wiad daun aun de Endn vo da Spuin a Spaunnung induziat, de wos so gricht' is, dass' ihra Uasochn, oiso ihm Staum, entgegnwiakt. A Spuin kau an Kean aus Eisn haum, daun kriagst no a hechare Induktivität.